Cuneiform Tablet CCT 4 6c (BM 115087)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi₄-ma um-ma DINGIR-na-da-ma a-dí ma-lá ù šé-ni-šu áš-pu-ra-kum um-ma a-na-ku-ma šu-ma a-na sá-ra-dim i-ša-pu-ru té-er-ta-kà li-li-kam ú ṣú-ḫa-ri a-ṣé-er ú-nu-tim lá-aṭ-ru-ud u₄-ma-am šu-ma sá-ra-dum i-ba-ší té-er-ta-kà li-li-kam ú ṣú-ḫa-ri lá-aṭ-ru-ud i-nu-mì DUMU e-ra-dí i-na É kà-ri-im ú-ša-i-lu-ni i-na ú-ṣa-i-šu a-na a-lá-ḫi-im iq-bi₄ um-ma šu-ut-ma ḫu-ra-tim ša a-dí ša-ma-im a-ru-ku-ni áš-ta-kà-šu-nu-tí a-ma-kam a-lá-ḫa-am i É kà-ri-im lu-ša-i-lu-ma ša-áp-tam ša lu-ḫu-sà-tí-a qá-tí áš-ra-kam li-dí-nu-šu